సమాచార హక్కు
ప్రభుత్వ కార్యాలయాలు, సంస్థల నుంచి సమాచారాన్ని అడిగి తీసుకునే అధికారమే సమాచార హక్కు (Right to Information). మనం ఏ ఆఫీస్ లో కాలిడినా కావలిసిన సమాచారంపొందుట దుర్లభం. లంచం ఇచ్చుకోనిదే ఫైలు కదలదు. సామాన్యుడికి ఏ ఆఫీసుకు వెళ్ళినా పనిచేయించుకోవటం, తనకు కావలసిన సమాచారాన్ని రాబట్టటం చాలా కష్టం.ఈ నేపథ్యంలో భారత ప్రభుత్వం 12 అక్టోబర్ 2005 తేదీన ఈ సమాచార హక్కు చట్టం (Right to Information Act) * భారతదేశమంతటా అమలులోకి వచ్చింది. దీనిని ఉపయోగించుకొని, ప్రభుత్వ పనులపై సమచారాన్ని పొందవచ్చు. ఇంతకుముందు పార్లమెంటు, లేక విధాన సభ లేక విధాన పరిషత్ సభ్యులకు గల ఈ సౌకర్యాన్ని, ఈ చట్టం ద్వారా ప్రజలందరికి కలిగింది. ప్రభుత్వ అధికారులు అడగకపోయినా వారంతట వారే విధి విధానాలు, ఉద్యోగుల బాధ్యతలు మొదలైన 17 అంశాల గురించి సమాచారం ఇవ్వాలి. దీని ప్రకారం ప్రతి ప్రభుత్వ కార్యాలయంలో సహాయ పౌర సమాచార అధికారి, పౌర సమాచార అధికారి, అప్పిలేట్ అధికారుల పేర్లు, వారి ఫోన్ నెంబర్లను, ప్రజలకు కనిపించే విధంగా బోర్డుమీద స్పష్టంగా రాసి ఉంచాలి.సమాచార హక్కు చట్టం లో మెుత్తం 6 అధ్యాయాలు, 31సెక్షన్లు ఉన్నాయి.
భారత రాజ్యాంగ సవరణల జాబితా
భారత రాజ్యాంగంలో మార్పులకు సంబంధించి రాజ్యాంగంలోనే 368వ అధికరణ పొందుపరచబడింది. ఈ అధికరణ ప్రకారం రెండు విధాల సవరణలు చేయవచ్చు.ఈ సవరణ వాక్‌స్వాతంత్ర్యం పైన, వృత్తి, వ్యాపార నిర్వహణ హక్కు పైన (ఆర్టికల్ 19) కొన్ని నియంత్రణలను ప్రవేశపెట్టింది. ఈ సవరణ నియంత్రణకు సహేతుక అనే పదం చేర్చుట ద్వారా నియంత్రణలను న్యాయబద్ధం గావించింది. ఈ సవరణ చేసిన కొత్త నియంత్రణలు పౌర భద్రత, విదేశాలతో సంబంధ భాందవ్యాలకు సంబంధించింది. ఈ సవరణ ప్రకరణ 19 (6) కు వివరణ ఇస్తూ, ప్రభుత్వ పర వాణిజ్యం, జాతీయికరణంపై ప్రభుత్వానికి గల హక్కును ధృవీకరించింది. ప్రకరణలు 31A, 31B రూపేణ రెండు కొత్త అంశాలను 9వ షెడ్యూలుకు చేర్చింది. భూసంస్కరణలకు స్థిరమైన రూపునిచ్చి, వాటిని వ్యక్తిగత హక్కుల పరిధి నుంచి తొలగించింది. ప్రకరణ 15కు కొత్త క్లాజు (4) ను చేర్చి, సామాజికంగా, విద్యాపరంగా వెనుకబడ్డ తరగతుల అభివృద్ధి కోరకు కొన్ని కొత్త అధికారాలను ప్రభుత్వం పొందింది.
భారత రాజ్యాంగం రూపుదిద్దుకున్న తర్వాత అనేక సవరణలకు లోనైంది. 1951 లో మొదటి రాజ్యాంగ సవరణ జరిగింది. వాక్‌స్వాతంత్ర్యం, ఏ వృత్తినైనా చేపట్టే స్వేచ్ఛ వంటి అంశాలాఅను జత చేస్తూ మొదటి సవరణ
చేశారు. చట్టసభల్లో మహిళలకు రిజర్వేషన్లు, లోక్‌పాల్ ఏర్పాటు, ఒడిషా రాష్ట్రం పేరు మార్పు వంటి తాజా ప్రతిపాదనలో దాదాపు 115 సవరణలు జరిగాయి.